

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2019

Lënda**:** Dërgohen raportet e monitorimit për vitin 2018

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.109/2017 “Për buxhetin e vitit 2018”, Udhëzimit plotësues Nr.2, datë 19.01.2018 “Për zbatimin e Buxhetit të vitit 2018”, i ndryshuar, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, i ndryshuar, pika 256, Udhëzimit nr.22 dt 17.11.2016 “Për procedurat standarte të Monitorimit të buxhetit për njësitë e qeverisjes qëndrore”, ju dërgojmë raportet e monitorimit të buxhetit për vitin 2018, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për tetë programe konkretisht:

* 1. *Planifikim, Menaxhim dhe Administrim*
	2. *Publikime Zyrtare*
	3. *Mjekësia Ligjore*
	4. *Sistemi i Burgjeve*
	5. *Shërbimi i Përmbarimit Gjyqësor*
	6. *Shërbimet për Çështjet e Birësimeve*
	7. *Shërbimi i Kthimit dhe Kompensimit të Pronave*
	8. *Shërbimi i Provës*

Më poshtë paraqitet buxheti i Ministrisë së Drejtësisë sipas programeve në formë grafike dhe tabelare.

**Realizimi i fondeve buxhetore për periudhën vjetore sipas Programeve të Ministrisë së Drejtësisë, rezulton si më poshtë:**

Në mijë lekë



|  |  |  |  |
| --- | --- | --- | --- |
| **Ministria e Drejtesisë** | **Buxheti ne lekë** | **Realizimi** | **%** |
| **2018** | **FAKT** |
| **a** | **d** | **e** | **f** |
| Financimm i Huaj | 256,000,000 | 255,830,990 | 100% |
| **Totali** | **256,000,000** | **255,830,990** | **100%** |

Në mijë lekë

Realizimi i Buxhetit sipas Zërave Kryesorë të Shpenzimeve

 Në tabelën e paraqitur më sipër dhe në grafik nuk janë përfshirë fondet që janë planifikuar për Financimin e Huaj për Ministrinë e Drejtësisë që në total për vitin 2018 janë **256 milionë** lekë, nga këto janë realizuar **255,8** milionë lekë. Në total për Ministrinë e Drejtësisë, për vitin 2018, fondet e akorduara janë realizuar 97% të analizuara si më poshtë:

* Shpenzimet e personelit në masën 97.7 %
* Shpenzimet operative në masën 96.8 %
* Shpenzimet kapitale në masën 91 %

Siç shihet edhe në grafikun e mësipërm, ecuria e realizimit të shpenzimeve është shumë e mirë gjë që tregon se pothuajse të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** për vitin 2018, janë realizuar në masën rreth 97,7 %. Realizimi në këto shifra vjen si rezultat i vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimeve operative** janë realizuar në masën 96.8%. Mosrealizimi prej 3.2% vjen si rezultat kursimeve te një pjesë e proçedurave të prokurimit dhe një pjesë e shpenzimeve të planifikuara për lidhjen e minikontratave të marrëveshjes kuadër për shtypjen e fletores zyrtare nuk u realizuan pasi volume i akteve të ardhura për botim u përballua nga institucioni.

Ndërsa sa i përket **shpenzimeve kapitale**, janë realizuar në masën 91 %, kundrejt planit të vitit 2018. Realizimi prej 91 % ka të bëjë me faktin që një pjesë e projekteve të investimeve janë lidhur kontratat në vlerë më të vogël se fondi limit, gjithashtu mos kryerja e procedures se prokurimit nga AKSHI për një pjesë të pajisjeve elektronike ka ndikuar në realizimin e investimeve për Shërbimin Përmbarimor, Shërbimin e Provës dhe Shërbimin për Kthimin dhe Kompensimin e Pronave. Realizimi shumë të mirë në masën 96 % ka Sistemi i Burgjeve i cili zë 57% të investimeve të parashikuara të Ministrisë së Drejtësisë.

Fondet e miratuara me ligjin Nr.109/2017 “Për buxhetin e Vitit 208” për Ministrinë e Drejtësisë janë *10,446,100,000 lekë*. Me Aktin Normativ Nr.1 datë 26.07.2018 është shtuar Financimi i Huaj në vlerën *245,000,000 lekë***,** nga të cilat 195,000,000 janë shtuar te programi Planifikim, Menaxhim dhe Administrim kurse 50,000,000 lekë në Sistemin e Burgjeve. Me këtë akt normative janë shkurtuar fondet në total *108,458,000* lekë. Në Sistemin e Burgjeve 70 milionë lekë në projektin e “Rikonstruksionit të godinës së DPB”. Në Shërbimin e Kthimit dhe Kompensimit të Pronave 31,958,000 lekë në Drejtorinë e përgjithshme të ALUIZNI-t në projektin “Shtesë Kati në Drejtorinë e Përgjithshme”. Për sa i përket shpenzimeve operative janë shkurtuar 6,500,000 lekë në total në Ministrinë e Drejtësisë. Me Aktin Normativ Nr.1 buxheti total i Ministrisë së Drejtësisë shkon në *10,582,642,000* lekë. Në zbatim të Vendimit të Këshillit të Ministrave Nr.187 datë 29.03.2018 “për një shtesë fondi në Buxhetin e vitit 2018 miratuar për Ministrinë e Drejtësisë “Për rikonstruksionin dhe përshtatjen e ambienteve ku do të ushtrojnë aktivitetin KPA dhe komisioneri publikë, institucione të rivlerësimit të gjyqëtarëve dhe prokurorëve në republikën e Shqipërisë” shtohet fondi pre *120,000,000* lekësh në zërin Investime për programin Planifikim, Menaxhim dhe Administrim. Me aktin Normativ nr.2 datë 19.12.2018 buxheti total i Ministrisë së Drejtësisë është *10,388,215,000* lekë. Janë shtuar 11 milionë lekë Financim i Huaj, janë pakësuar 205,426,632 lekë shpenzime korrente dhe shpenzime kapitale.

* Shpenzimet kapitale në vlerën 13,026,632 lekë
* Në programin Planifikim, Menaxhim dhe Administrim 7,676,632 lekë
* Në programin e Mjekësisë Ligjore 2,600,000 lekë
* Në programin Shërbimet për Çështjet e Birësimeve 1,750,000 lekë
* Në programin e Shërbimit të Përmbarimit Gjyqësor 1,000,000 lekë
* Shpenzimet korrente në vlerën 192,400,000 lekë

* Në programin Planifikim, Menaxhim dhe Administrim 78,600,000 lekë
* Në programin e Publikimeve Zyrtare 12,300,000 lekë
* Në programin e Shërbimit të Përmbarimit Gjyqësor 11,000,000 lekë
* Në programin Shërbimet për Çështjet e Birësimeve 5,600,000 lekë
* Në programin e Shërbimit të Kthimit dhe Kompensimit të Pronave 52,900,000 lekë
* Në programin e Shërbimit të Provës 32,000,000 lekë

Fondet totale në fund të vitit 2019 janë **10,514,203,000** lekë. Me VKM 187 datë 29.03.2018 janë shtuar 120,000,000 lekë dhe Akordim të Fondit të Veçantë për vitin 2018 për Ministrinë e Drejtësisë rast pas rasti shtuar 5,988,000 lekë. Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim, Administrim”

Ky program përfshin 5 (pesë) institucione dhe konkretisht:

1. *Aparatin e Ministrisë*
2. *Avokaturën e Shtetit*
3. *Komisionin Shtetëror për Ndihmën Juridike*
4. *Agjensinë për Mbikqyrjen e Falimentit*
5. *Arkiva Shtetërore e Sistemit Gjyqësor*

Realizimi i shpenzimeve korrente dhe kapitale për këtë program, duke e krahasuar me planifikimin e periudhës është 90 %, sipas zërave kryesorë si më poshtë:

* + Shpenzimet e personelit 93.8 %
	+ Shpenzimet e tjera operative 91 %
	+ Shpenzimet kapitale 84.6%

 Gjithsej 90 %

Për programin **Planifikim Menaxhim Adminstrim** shpenzimet e personelit janë realizuar ne masën 93.8%. Në realizimim e shpenzimeve të personelit për këtë program, ka ndikuar mosplotësimi i vendeve vakante. Nga 281 punonjës të planifikuar sipas organikës së miratuar janë të plotësuara vetëm 240 punonjës. Pra, vendet vakante në dhjetor të vitit 2018 janë 41. Shpenzimet operative janë realizuar në masën 91%.

Për vitin 2018 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 9 produkte.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitja e projektakteve në fushën e përgjegjësisë shtetërore të Ministrisë së Drejtësisë dhe dhënia e mendimit të specializuar për aktet Ligjore dhe nënligjore të sjellë nga Ministritë e Linjës, përkthimet zyrtare për në fushën penale e civile dhe mirëfunksionimi e Ministrisë së Drejtësisë.

* Produkti i parë është “Projektligje dhe projektvendime të hartuara dhe të vlerësusara” janë planifikuar 1,075 akte dhe janë realizuar 1,075 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i tretë “Profesione të lira të monitoruara”, matet me nr e inspektimeve që kryhen nga sektori i monitorimit të profesioneve të lira. Për këtë product janë planifikuar 10 inspektime dhe janë realizuar 9 gjatë vitit 2018. Planifikimi për këtë product nuk mund ë jetë 100% i saktë pasi inspektimet kryhen në bazë të ankesave të paraqitura pranë Ministrisë së Drejtësisë.
* Produkti i tretë është “Përkthime zyrtare të kryera në fushën penale dhe civile” nga 63,400 faqe të planifikuara për tu përkthyer janë realizuar 63,200 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen përkthyes të jashtëm të liçensuar, pagesat e të cilëve nuk janë kryer për të gjithë periudhën, gjatë vitit 2018 janë paguar dhe përkthime të kryera gjatë vitit 2017.
* Produkti katër “administratë funksionale” është realizuar në masën 80%, pasi në Aparatin e Ministrisë janë aktualisht rreth 22 vende vakante, të cilat janë shpallur në DAP dhe po kryen të gjitha procedurat për plotësimin e tyre.

**Avokatura e Shtetit**

Avokatura e Shtetit ka si qëllim mbrojtjen e interesave pasurore të Shtetit Shqiptar nëpërmjet këshillimit dhe përfaqësimit në çështjet gjyqësore më të cilat është palë një institucion shtetëror.

* Produkti “Asistencë Juridike Institucione Shtetërore dhe Enteve Publike nëpërmjet këshillimit dhe përfaqësimit në gjykatat Ndërkombëtare” është realizuar në terma sasiorë, nga 10,606 raste të parashikuara për përfaqësim të avokatëve të shtetit në çështjet gjyqësore janë realizuar 10,606, si edhe është dhënë “asistencë juridike dhe këshillim” nga avokatët e shtetit.

**Komisioni Shtetëror për Ndihmën Juridike** ka si objektiv dhënien e ndihmës juridike falas për ato raste që parashikohen në ligjin “Për ndihmën juridike”. Institucioni ka punuar intensivisht deri ne qershor tw vitit 2018.

* Produkti i parë “Ndihmë juridike parësore dhe dytësore” është realizuar në terma sasiorë nga 376 të planifikuar janë realizuar 376 raste.
* Produkti i dytë për këtë institucion është “ndihmë juridike falas për gra në nevojë”, nga 250 raste të janë realizuar 250 raste.

**Arkivi Shtetëror për Sistemin Gjyqësor** ka si objektiv pranimin për administrim dhe ruajtje të përhershme të dokumentave me rëndësi historike dhe kombëtare të gjykatave të shkallës se parë dhe të dytë.

* Produkti “Përthithja e fondeve arkivore të gjykatave” nga 46,140 dosje që janë të planifikuara janë përthithur 46,146.

**Agjensia e Mbikqyrjes së Falimentit**

Agjencia e Mbikqyrjes së Falimentit ka planifikuar produktin mbikqyrja e administratorëve të falimentit nga 8 të planifikuara janë realizuar 5. Realizimi i këtij objektivi është në masën 38%, pasi ka ndikuar mungesa e Drejtorit të Agjencisë. Aktet të tjera nënligjore për Agjencinë Kombëtare të Falimentit janë në fazë rishikimi nga ana e Ministrisë së Drejtësisë, pasi së fundmi është miratuar ligji për Agjencisë. Administratorët e Falimentimit, të cilëve u përfundonte afati i vlefshmërisë së licencës nuk kanë paraqitur interes për rinovimin e saj.

Shpenzimet kapitale **“Planifikim, Menaxhim dhe Administrim”** janë realizuar rreth 84%.

**Aparatin e Ministrisë**

Projekti “Rikonceptim, përmirësim i Sistemit ALBIS” është realizuar 100% për vlerën e plotë të parashikuar për vitin 2018, është realizuar “Blerjeve të pajisjeve elektronike” kontratë e vitit 2017, “Blerje pajisje zyre” është realizuar sipas nevojave me blerje të vogël rast pas rasti, gjithashtu dhe TVSH-ja për projektin Euralius realizohet sipas faturave të paraqitura pranë Drejtorisë së Buxhetit dhe Menaxhimit Financiar në Aparatin e Ministrisë. “Blerje pajisje elektronike” është realizuar 1,229,280 nga 1,380,000 lekë të planifikuara, për këtë projekt janë blerë 37 pajisje elektronike. Janë planifikuar fonde për “hartimin e projekt zbatimit dhe rehabilitimi emergjent të arkivës së Ministrisë”, është bërë marrja në dorëzim e projektit por nuk kishte kohe fizike për të kryer procedurën për punimet në Aparatin e Ministrisë. Përshtatja emergjente e ambienteve të godinës është realizuar kontrata dhe janë mbyllur punimet brenda 31.12.2018. Në fund të muajit Prill janë shtuar fondet e kërkuara shtesë për likuidimin e kontratave në vazhdim për “Rikonstruksionin e Kolegjit të Posaçëm të Apelimit dhe Komisionerit Publik”, “Blerjet e pajisjeve të zyrës” për këto dy institucione dhe projekti i “Rikonstruksionit të hyrjes nga bulevardi të Kolegjit të Posacëm të Apelimit dhe Komisionerit Publik”, projekte të cilat janë realizuar plotësisht janë bërë dhe pagesat përkatëse.

**Avokatura e Shtetit**

Ky institucion ka planifikuar katër projekte:

1. “Furnizim, Vendosje Pajisje Kondicionimi” është realizuar plotesisht diferenca është fond i lirë.
2. “Blerje pajisje elektronike” është realizuar projekti plotesisht 100%
3. “Blerje pajisje zyre” dhe “Pajisje të tjera zyre” janë realizuar diferenca është fond i lirë.
4. Hartimi i projektzbatimit për furnizim vendosje ashensori është realizuar.

Në total Avokatura e Shtetit ka blerë 64 pajije me fondet për investime dhe nuk ka detyrime të krijuara rishtazi për vitin 2018.

**Komisioni Shtetëror për Ndihmën Juridike** ka blerë pajisje elektronike sipas nevojave ndërsa Agjensia e Mbikqyrjes së Falimentit ka kryer proçedurat për blerjen e dy printerave.

Shpenzimet kapitale të akorduara për **Arkivi Shtetëror për Sistemin Gjyqësor** janë realizuar për të tre projektet e planifikuara.

Detyrimet e prapambetura të Programit “Planifikim, Menaxhim dhe Administrim**”** për vitin 2018 janë rreth 71,2 milion lekë të Aparatit të Ministrisë,  nga të cilat 68,472,000 janë shpenzime kapitale dhe 3,480,000 janë shpenzime mirëmbajtje ndaj subjektit Ratech sh.p.k për kontraten Nr.8383/10 datë 21/02/2017 për projektin “Përmirësimi Sistemit të Mbikqyrjes Elektronike në Fushën Penale”.

Në programin Planifikim, Menaxhim dhe Administrim vetëm Komisioni Shtetëror për Ndihmën Juridike ka të përcaktuar produkt për barazinë gjinore

1. **Programi “Publikime Zyrtare”**

Realizimi i shpenzimeve për vitin 2018 për këtë program, i krahasuar me planin e periudhës, është në **masën 97 %,** ose sipas zërave kryesorë:

* + Shpenzimet e personelit 98,77 %
	+ Shpenzimet e tjera operative 92 %
	+ Shpenzimet kapitale 97,8%

 Gjithsej 97%

Realizimi i shpenzimeve të programit është shumë i mirë, shpenzimet e personelit janë realizuar rreth 99%, pasi nuk janë plotësuar të gjithë vendet vakante ne strukturën organike. Shpenzimet operative janë realizuar 92% pasi një pjesë e shpenzimeve të planifikuara për lidhjen e minikontratave të marrëveshjes kuadër për shtypjen e fletores zyrtare nuk u realizuan pasi volume i akteve të ardhura për botim u përballua nga institucioni.

Për vitin 2018 janë parashikuar 4 produkte “Botimi i akteve në fletoren zyrtare brenda afateve ligjore” nga 230 akte të planifikuara për tu botuar janë realizuar 209 botime pasi këto kanë qënë prurjet për botime dhe janë realizuar të gjitha në kohë dhe brenda afatave ligjore. Realizimi 90% vjen si rezultat i planifikimit të përafërt pasi sasia dhe volume i akteve që vijnë pranë QBZ botohen menjëherë. Produkti “Botime Kode dhe Përmbledhëse Legjislacioni” janë planifikuar 12 dhe realizuar 12 kode, janë botuar dhe përditësuar sipas nevojave të paraqitura. Produkti “Botimi i Buletinit të Njoftimeve Zyrtare” nga 48 buletine të planifikuara janë botuar 51 buletine. Numri i akteve të ardhura për botim ka qënë më i madh se sa parashikimi. Tejkalimi i disa produkteve përtej parashikimit tregon për një mirëfunksionim të Qendrës së Botimeve Zyrtare. Produkti “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 290 botime të planifikuara janë botuar 280 pasi sasia e akteve të ardhura ka qënë më e vogel se parashikimi, port ë gjitha aktet e paraqitura pranë institucionit janë botuar.

Veçori e këtij programi sa i përket tejkalimit apo mosrealizimit të produkteve sipas parashikimmit, është se QBZ boton akte të cilat vijnë për botim nga institucione të tjera dhe kjo është arsyeja e planifikimit i sasisë së produkteve me përafërsi. Planifiki fillestar i fondeve ka qënë 72,300,000 lekë. Gjatë vitit janë shkurtuar si fonde të lira 4,144,000 lekë shpenzime personeli dhe 8,656,000 lekë për mallra dhe shërbime dhe plani i rishikuar në fund të vitit 2018 për Qendrën e Botimeve zyrtare është 59,500,000 lekë.

Qendra e Botimeve Zyrtare në zërin Investime ka planifikuar 3 projekte përkatësisht:

* Ndërtimi i Arkivës Elektronike të QBZ. Për këtë projekt është lidhur kontrata nga AKSHI dhe është bërë pagesa sipas fondeve të parashikuara në buxhet për vitin 2018. Kontra është lidhur për një periudhe 5 vjecare.
* Blerje pajisje elektronike është realizuar diferenca në fonde është fond i lirë.
* Për këtë projekt QBZ Projekti “Blerje pajisje zyre” është realizuar dhe u likuiduar detyrimi, fondi i mbetur është kursim nga procesi i prokurimit.

Për sa i përket detyrimeve të prapambetura, institucioni i QBZ nuk ka krijuar dhe nuk ka patur detyrime gjatë periudhave të kaluara dhe në vazhdim.

1. **Programi “Mjekësia Ligjore”**

Ky program, për periudhën, ka realizuar fondet e akorduara me buxhetin e vitit **92.3 %,** krahasuar me planin, realizimi i zërave është si më poshtë:

* + Shpenzimet e personelit 99 %
	+ Shpenzimet e tjera operative 85,7 %
	+ Shpenzimet kapitale 97.8 %

 Gjithsej 92.3 %

Realizimi i shpenzimeve të personelit është 99%. Gjatë vitit nuk ishin plotësuar të gjithë vendet vakante dhe fondet u transferuan fondet nga shpenzime personeli te shpenzime operative për nevoja të institucionit. Shpenzimet operative janë realizuar 85%, mosrealizimi prej 15% vjen si shkak i pezullimit për afërsisht 2 muaj të ekzumimit të eshtrave të ushtarëve greke bazuar në Vendimin e Këshillit të Ministrave NR. 742 datë 13.12.2017 “Për zbatimin e marrëveshjes së bashkëpunimit, ndërmjet Këshillit të Ministrave të Republikës së Shqipërisë dhe qeverisë së Republikës së Greqisë, për kërkimin, zhvarrimin, identifikimin dhe varrimin e ushtarakëve grekë, të rënë në Shqipëri gjatë luftës greko-italiane të viteve 1940-1941, dhe për ndërtimin e vendprehjes për ta, brenda territorit të Republikës së Shqipërisë, ratifikuar me ligjin nr. 10256, datë 25.3.2010”.

Në vitin 2018 ky institucion për të realizuar sa më mirë objektivat dhe për të përmbushur qëllimin e tij ka planifikuar produktin e akteve të ekspertimit. Gjatë vitit 2018 janë kryer 13,272 akte ekspertimi nga 8,416 të planifikuara. Ndërkohë, në realizimin e shpenzimeve operative dhe kërkesat shtesë që ka institucioni për shpenzime operative ndikon dhe zbatimi. Përsa i përket realizimit të shpenzimeve operative, nuk është realizuar në masën 100 % pasi kjo për shkak se puna në Dragot për

Shpenzimet kapitale për këtë institucion janë realizuar në masën 97.8% për dy projekte si më poshtë:

* Blerje Gas Chromatograph Mass Spectrometer GCMS 2010, i cili është realizuar plotësisht sipas parashikimit, diferenca është fond i lirë.
* Shtim kati për Institutin e Mjekësisë Ligjore. Për këtë projekt, është realizuar plotësisht fondi në dispozicion për vitin 2018.

Për vitin 2018 buxheti për Institutin e Mjekësisë Ligjore është shkurtuar me 2,600,000 në zërin shpenzime kapitale, nga 89,000,000 lekë buxheti i rishikuar është 86,400,000 lekë. Detyrime të prapambetura të krijuara rishtazi nuk ka.

1. **Programi “Sistemi i Burgjeve”**

Buxheti i Sistemit Burgjeve përfaqëson rreth 56,2 % të totalit të buxhetit të rishikuar të Ministrisë së Drejtësisë gjithashtu 56% e shpenzimeve kapitale janë investuar në këtë program. Realizimi i shpenzimeve totale për vitin 2018 është 97 %, sipas zërave kryesore krahasuar me planin e periudhës. Shpenzimet e personelit janë realizuar 98%, shpenzimet operative janë realizuar 95%. Realizimi i planit të rishikuar për vitin 2018 dhe realizimi në formë grafike paraqitet si më poshtë:

* + Shpenzimet e personelit 98%
	+ Shpenzimet e tjera operative 95 %
	+ Shpenzimet kapitale 96%

Gjithsej 97 %

Buxheti fillestar i miratuar me ligj për Sistemin e Burgjeve është 5,832,100,000 lekë për vitin 2018. Me Aktin Normativ Nr.1 janë shkurtuar 70,000,000 lekë shpenzime kapitale, janë shkurtuar 1,500,000 lekë shpenzime personeli dhe janë shtuar 50,000,000 lekë financim i huaj. Shuma totale shkon 5,810,600,000 lekë. Me Aktin Normativ Nr.2 është shtuar financimi i huaj 5,000,000 lekë dhe 4,508,790 lekë shtesë fond i veçantë i akorduar nga Ministria e Financave dhe Ekonomisë për Sistemin e Burgjeve rast pas rasti. Shuma totale në fund të vitit 2018 për Sistemin e Burgjeve është **5,820,108,790** lekë.

Për këtë program janë parashikuar 9 produkte si më poshtë:

1. Trajtimi me normë ushqimore i të dënuarve dhe paraburgosurve
2. Staf i trajnuar nga qëndra e trajnimit
3. Të dënuar të trajtuar me shërbim shëndetësor
4. Trajtimi i të dënuarve të mitur në ambjente të përshtatshme të vuajtjes së dënimit
5. Trajtimi i të dënuarve gra me kushte të veçanta në ambjentet e vuajtjes së dënimit
6. Mundësimi i programeve të reja të kualifikimit dhe punësimit për gratë e dënuara
7. Personel i punësuar gra në Sistemin e Burgjeve në funksion të trajtimit të të dënuarve
8. Mbajtja e të burgosurve dhe paraburgosurve në kushte sigurie nga trupa policore
9. Drejtimi dhe zhvillimi normal i aktivitetit për mirëfunksionimin e përgjithshëm të sistemit të burgjeve.

Realizimi i këtyre produkteve ndikojnë drejtëpërsëdrejti në përmirësimin e kushteve në sistemin penitenciar. Këto produkte janë realizuar të gjithë plotësisht sipas planifikimit, produkti i parë është planifikuar të trajtohen 5,922 të burgosur dhe është realizuar plotësisht. Trajnimet janë kryer sipas planifikimit kurse trajtimi me shërbim shëndetësor është sipas rasteve dhe në vazhdimësi për të sëmurët me sëmundje kronike. Për vitin 2018, numri i të dënuarve të trajtuar me shërbim shëndetësor është 606 raste. Për sa i përket të dënuarëve të mitur, është ulur numri i tyre në burgje sepse janë trasferuar në institucionet e veçanta të vuajtjes së dënimit. Për të dënuarat gra, janë krijuar kushte të veçanta të vuajtjes së dënimit, janë krijuar mundësi për pjesëmarrje në programe kualifikimi për të patur mundësi punësimi pas vuajtjes së dënimit.

Për sa i përket shpenzimeve kapitale ato janë realizuar 96%, nga 400,000,000 lekë të parashikuara janë realizuar 384,000,000 lekë.

Më poshtë po listojmë të gjitha projektet e planifikuara për vitin 2018, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. Studime projektime planifikuar 973,000 lekë realizuar 973,000 lekë
2. Blerje automjete për Sistemin e Burgjeve planifikuar 23,200,000 lekë dhe realizuar 23,200,000 lekë
3. Blerje pajisje të ndryshme për Sistemin e Burgjeve planifikuar 137,066,000 lekë realizuar 135,865,000 lekë. Është realizuar poltësisht vlera e mbartur nga 2017 dhe vlera e kontraktuar për vitin 2018
4. Rikonstruksion i dhomës së serverave në Drejtorinë e Përgjithshme të Burgjeve planifikuar 6 ,086,000 lekë nuk është realizuar *(AKSHI ka lidhur kontratën më datë 28.12.2018 dhe vlera e saj është 12,348,000 lekë me shumë se sa është planifikuar. Kjo kontratë nuk mund të regjistrohej në softin e thesarit pasi nuk ka fonde të planifikuar për vitin 2019)*
5. Rritja e Kapaciteteve dhe përafrimi i standarteve Eu të Burgut 313 (kontratë në vazhdim) planifikuar 18,200,000 leke realizuar 18,200,000 lekë.
6. Mobilimi dhe pajisje enë guzhine,lavanteri në IEVP ˝Jordan Misja˝ Tiranë planifikuar 49,919,000 lekë realizuar 49,919,000 lekë.
7. Rikonstruksion i ambjenteve të zyrave të Drejtorisë së Përgjtihshme të Burgjeve dhe qendra e trajnimeve planifikuar 10,300,000 realizuar 10,294,000 lekë. Është rikonstruktuar taraca e godinës ku është akomoduar stafi i DPB.
8. Informatizimi i sistemit të burgjeve për kartelat e të dënuarve (kontratë në vazhdim) planifikuar 10,700,000 lekë realizuar plotësisht për vlerën e vitit 2018.
9. Krijimi i sistemit Upgrade për zyrën e gjëndjes gjyqësore (vërtetimi i gjëndjes gjyqësore) planifikuar 17,000,000 lekë realizuar 8,864,000 lekë. Është likujduar pjesërisht vlera për shërbimin e realizuar nga Operatori sipas kontratës me Nr. 6587, datë 21,11,2018 të nënshkruar nga AKSHI, pjesa tjetër do vazhdojë për vitet 2019-2020 në vijim sipas kushteve të kontratës.
10. Krijimi i databasës për sigurimin e kushteve normale të punës dhe ruajtjen e të dhënave për Sistemit të Burgjeve. Informatizimi i regjistrit themeltar të periudhës së dënimit planifikuar 9 milion lekë realizuar 9,000,000 lekë.
11. Rikonstruksion i godinës së vuajtjes së dënimit në IEVP Lezhë, godina 4 dhe 5 planifikuar 62,509,000 lekë realizuar 62,089,000 lekë.
12. Përmirësimi i kushteve fizike të jetesës nëpërmjet përmirësimit të përgjithshem të infrastrukturës në Spitalin e burgjeve planifikuar 29,444,000 lekë realizuar 29,399,000 lekë.
13. Përmirësimi i kushteve fizike të jetesës nëpërmjet përmirësimit të përgjithshme të infrastrukturës në IEVP Peqin planifikuar 14,079,000 lekë realizuar 14,075,000 lekë.
14. Përmirësimi i kushteve fizike të jetesës nëpërmjet përmirësimit të përgjithshëm të infrastrukturës në IEVP Burrel planifikuar 9,773,000 lekë realizuar 9,762,000 lekë.
15. TVSH detyrim doganor për ndërtimin e burgjeve dhe paraburgimeve të reja planifikuar 1,751,000 lekë realizuar 1,751,000 lekë.

Detyrimet e prapambetura janë raportuar 8,000,920 lekë. Përkatësisht për I.E.V.P Lezhë është detyrim i OSHEE 3,000,768 lekë kurse për I.E.V.P Fier janë 5,000,151 lekë detyrime të ujësjellës kanalizime Fier. Për detyrimin ndaj OSHEE, DPB është në proces gjyqësor për mbifaturim, ndërsa për detyrimet e ujësjellës kanalizime janë lidhur aktmarrëveshje për detyrimin e krijuar dhe sapo të konstatohen fonde të lira nga zëra të tjerë shpenzimesh, do të bëhet shlyerja e detyrimit.

1. **Programi Shërbimi i Përmbarimit Gjyqësor”**

Realizimi i shpenzimeve për vitin 2018, krahasuar me buxhetin e akorduar të periudhës, është në **masën 88%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 86,5 %
	+ Shpenzimet e tjera operative 91,6 %
	+ Shpenzimet kapitale 93,37 %

Gjithsej 88 %

Realizimi 86,5 % në shpenzimet e personelit vjen si rezultat i mosplotësimit të vendeve vakante gjatë vitit 2018 në Shërbimin Përmbarimor Gjyqësor, ndërsa për sa i përket shpenzimeve operative gjatë vitit 2018, është bërë një kërkesë për transferim fondi nga shpenzimet e personelit te shpenzimet operative prej 10,000,000 lekësh për ekzekutimin e vendimeve gjyqësore. Likujdim i vendimeve gjyqësore është realizuar sipas grafikut të shlyerjes të vendimeve gjyqësore duke realizuar plotësisht fondet e transferuara. Shpenzimet kapitale janë parashikuar tre projekte:

* Blerje pajisje elektronike është kontratë e lidhur në 2017 dhe është likuiduar plotësisht gjatë 4-mujorit të parë
* Blerje pajisje zyre janë realizuar plotësisht fondet janë blerë 113 pajisje zyre.
* Blerje pajisje elektronike për vitin 2018, janë dërguar kërkesat te Agjensia Kombëtare e Shoqërisë së Informacionit me shkresën nr.384/1 datë 16.02.2018, është kthyer përgjigje nga AKSHI me shkresën nr.1307/1 datë 20.03.2018 për miratimin e projektit. Në 04.12.2018 është ridërguar kërkesa nr.2738 por procedurat e prokurimit kanë dështuar dhe fondet për këtë projekt nuk janë realizuar.

Janë parashikuar 3 produkte për periudhën aktuale, “Ekzekutimi i titujve ekzekutivë”, “Menaxhimi i shërbimit përmbarimor gjyqësor” dhe “Ekzekutimi për çdo urdhër mbrojtje”. Produkti i parë është realizuar pjesërisht, janë ekzekutuar 6,541 tituj ekzekutivë, kundrejt 7,900 tituj ekzekutivë të planifikuar për vitin 2018. Produkti i dytë është realizuar plotësisht sipas parashikimit dhe për produktin e tretë kanë ardhur për ekzekutim 502 urdhra mbrojtjeje, të cilët janë ekzekutuar plotësisht.

Detyrimet e prapambetura janë raportuar rreth 10 milionë lekë për vendime gjyqësore janë shlyer brenda vitit 2018.

1. **Programi “Shërbimi për Çështjet e Birësimeve”**

Ky program, për vitin 2018, ka realizuar treguesit e buxhetit në **masën 92%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 95 %
	+ Shpenzimet e tjera operative 86 %
	+ Shpenzimet kapitale 98%

 Gjithsej 92 %,

Realizimi i fondeve në shpenzime personeli 95% vjen si rezultat i 2 vendeve vakante në organikën e Komitetit Shqiptar të Birësimeve. Realizimi i shpenzimeve operative prej 86%vjen si rezultat I mosrealizimit I mbledhjeve të planifikuara, nuk është realizuar procedura për blerje karburanti dhe gjatë procedurave të prokurimit kemi kursime të fondeve. Fondet e akorduara me ligjin e buxhetit në fillim të vitit 2018 ishin në vlerën 16,500,000 lekë me Aktin Normativ Nr.2 janë shkurtuar 3,600,000 lekë shpenzime personeli, 2,000,000 lekë shpenzime per mallra dhe sherbime dhe 1,750,000 lekë shpenzime kapitale. Buxheti i rishikuar është 9,150,000 lekë.

Për vitin 2018, ky program ka parashikuar dy produkte “Birësime të realizuara brenda dhe jashtë vendit” dhe “Pajisje zyre të blera”. Produkti i parë është realizuar plotësisht nga 38 birësime të planifikuara për periudhën janë realizuar plotësisht. Gjatë vitit 2018, me fondin e parashikuar për shpenzime kapitale janë blere 8 pajisje zyre.

Ky institucion nuk ka krijuar detyrime të prapambetura për vitin 2018.

1. Programi “Shërbimi i Kthimit dhe Kompensimit të Pronave”

Në këtë program bëjnë pjesë Agjencia e Trajtimit të Pronave dhe ALUIZNI. Realizimi i shpenzimeve buxhetore për vitin 2018, krahasuar me buxhetin e planifikuar të periudhës, është në **masën 98 %**. Realizimi i shpenzimeve të këtyre 2 institucioneve, sipas zërave kryesorë, rezulton si më poshtë:

* + Shpenzimet e personelit 96 %
	+ Shpenzimet e tjera operative 86 %
	+ Fondi për kompensimin e ish pronarëve 100%
	+ Shpenzimet kapitale 79 %

Gjithsej për shpenzimet buxhetore 98%

Buxheti fillestar për Shërbimin e Kthimit dhe Kompensimit të Pronave është 3,413,500,000 lekë. Me Aktin Normativ Nr.1 janë shkurtuar 1,000,000 lekë shpenzime personeli dhe 31,958,000 lekë Investime për projektin “Shtesë kati në Drejtorinë e Përgjithshme të ALUIZNI-t”, me Aktin Normativ Nr.2 janë shkurtuar 52,900,000 lekë shpenzime personeli dhe plani përfundimtar sipas Aktit Normativ është 3,327,642,000 lekë. Fondi total i paraqitur në grafik ndryshon nga Akti Normativ në shumën 685,000 lekë që rezulton shuma totale vjetore e fondeve të vecanta të akorduara nga Ministria e Financave dhe Eknomisë. Vlera totale për programin e Shërbimit të Kthimit dhe Kompensimit të pronave është 3,328,327,000 lekë. Realizimi i fondeve 96% në shpenzime personeli vjen si rezultat i vendeve vakante në organikën e Agjencisë së Trajtimit të Pronave, ndërsa për shpenzimet operative 80% kanë rezultuar fonde të lira nga procedurat e prokurimit, nuk janë realizuar pagesat e vendimeve gjyqesore të parashikuara pasi nuk ishin të plotësuara me dokumentacion.

Për vitin 2018, Agjencia e Trajtimit të Pronave, ka planifikuar 6 produkte për të përmbushur sa më mirë objektivat e institucionit.

1. Objektivi i parë i ATP-së është të kryej proçesin e vlerësimit financiar të vendimeve përfundimtare nga viti 1993 e në vijim dhe të shpërndajë Fondin Special të Kompensimit sipas akteve ligjore në fuqi. Për realizimin e këtij objektivi janë planifikuar katër produkte si më poshtë:
* Regjistri i Vendimeve Përfundimtare për kompensim që kanë njohur këtë të drejtë, të vlerësuara sipas metodologjisë së miratuar në ligj dhe Akteve nënligjore. Për këtë produkt, janë planifikuar të realizohen 9,458 vendime gjatë vitit dhe janë realizuar 9,458 vendime. Ky produkt është realizuar 100%, pasi grupet e punës të ngarkuar për vlerësimet financiare të vendimeve që kanë të njohur të drejtën e kompensimit janë impenjuar maksimalisht në këtë proçes me qëllim përfundimin e vlerësimeve financiare.
* Numri i vendimeve të ankimuara në gjykatë është planifikuar 1,072 dhe nga vendimet e nxjerra janë ankimuar 1,072 vendime, ky produkt është realizuar plotësisht.
* Shpërndarja e fondit fizik dhe financiar. Janë planifikuar 120 subjekte dhe janë realizuar 120, subjektet që kanë përfituar janë ata që kanë aplikuar me kërkesë të vecantë. Realizimi i këtij produkti janë subjektet që përfitojnë kompensim financiar dhe fizik sipas VKM 766/2017, janë lajmëruar për vazhdimësinë proçedurave sipas VKM dhe pjesa dërmuese e subjekteve kanë kërkuar mbylljen e procedimit për vazhdimin e procedurave për të përfituar kompensim. Gjithashtu një problematike tjetër është identifikimi, inventarizimi i pasurive në dispozicion të ATP-se për tu përdorur si kompensim fizik. Ndryshimet ligjore të VKM nr. 223/2016 të ndodhura në dhjetor 2017, i dhanë prioritet kompensimit fizik nga fondi i tokës së ATP-së. Gjatë kësaj përiudhe po punon intensivisht për identifikimin, verifikimin dhe bllokimin e fondit të tokës që të mundësoje ekzekutimin e vendimeve.
* Vendimet nga oborret në përdorim nga 510 vendime të planifikuara janë realizuar 510, ky produkt është realizuar 100%.
1. Objektivi i dytë është kryeja e procesit të trajtimit të pronësisë për dosjet pa vendim që ndodhen pranë institucionit dhe dosjet e reja që u hapen në kuadër të ligjit. Për matjen e këtij objektivi është planifikuar produkti
* Trajtimi i kërkesave për njohje pronësie ndër vite, i cili për vitin 2018 kishte të planifikuara 3.000 raste të cilat janë realizuar plotësisht. Me ndryshimet e miratuara nga Këshilli i Ministrave me vendimin nr. 765 datë 20.12.2017 për “Disa ndryshime dhe shtesa në vendimin nr. 222, datë 23.3.2016, “Për trajtimin e kërkesave për njohje të pronës e të kompensimit të saj”, u morën masa konkrete në lidhje me rifillimin e proçesit të shqyrtimit të dosjeve pas miratimit të ndryshimeve të akteve nënligjore, të cilat kanë në objekt të tyre njohjen e të drejtë së kompensimit të pronës. Këto vendime përcaktuan metodologjinë dhe afate të reja për njohjen e pronësisë ndër vite.

1. Objektivi i tretë për programin është legalizimi dhe përpunimi i informacionit tekniko-ligjor për ndërtimet informale. Për realizimin e këtij objektivi janë planifikuar dy produkte.
* Produkti i parë është shpërndarja e fondit të ALUIZNI-t nga 1,727 çështje të planifikuara janë realizuar 1,727. Ky produkt është realizuar 100% , është përdorur fond nga Banka e Shqipërisë dhe jo nga të ardhurat e planifikuar për vitin 2018
* Produkti i dytë është legalizimi dhe përpunimi i informacionit tekniko ligjor për ndërtimet informale numri i lejeve të planifuara janë 30,151 dhe janë realizuar 30,151 raste.

Shpenzimet kapitale për Agjencinë e Trajtimit të Pronave janë planifikuar në 2 projekte “Blerje pajisje elektronike” dhe “Blerje fikse zjarri”. Për një pjesë të pajisjeve është bërë likuidimi nga 9,450,000 lekë të planifikuara janë realizuar 5,488,000 lekë. Në lidhje me pajisjet e tjera (UPS, Sëitch, Fotokopje, Projektor) në ATP nuk ka erdhi autorizimi për lidhjen e kontratave nga AKSHI. Për projektin e dytë është kryer proçedura me blerje të vogël dhe është bërë likuidimi i shumës.

ATP në fund të dhjetorit ka raportuar 6,700,000 lekë detyrime te prapambetura.

Për vitin 2018, janë parashikuar të shlyhen gjatë vitin 2019. Në Drejtorinë e Përgjithshme e ALUIZNI-t shpenzimet kapitale ishin të ndarë në 4 projekte, gjatë vitit 2018 është bërë rialokim fondi dhe janë planifikuar 5 projekte projekti i parë “blerje pajisje elektronike” ishte kontratë në vazhdim dhe është likuiduar plotësisht. Projektet e tjera janë blerje pajisje elektronike në drejtori të ndryshme të ALUIZNI-t. Drejtoria e Përgjithshme ka vlere projekti 1,300,000 lekë dhe është realizuar 977,000 lekë. Drejtoria e Aluizni-t Tirana Veri kishte planifikuar 800,000 lekë dhe realizuar 718,000 lekë, për Drejtorinë e ALUIZNI-t Zonat Turistike ishin planifikuar 800,000 lekë përsëri për “blerje pajisje elektronike” ky fond nuk është realizuar pasi çngurtësimi i vlerës së investimit ka ardhur në Janar 2019. Në vlerë totale “blerje pajisje elektronike” 15,042,000 lekë dhe janë realizuar 13,836,936 lekë. ALUIZNI nuk ka detyrime të prapambetura të krijuara rishtazi për vitin 2018.

1. **Programi “Shërbimi i Provës”**

Realizimi i shpenzimeve për vitin 2018, krahasuar me buxhetin e periudhës, është në **masën 93%,** sipas zërave kryesorë është si më poshtë:

* + Shpenzimet e personelit 97 %
	+ Shpenzimet e tjera operative 72 %
	+ Shpenzimet kapitale 85%

 **Gjithsej 93%**

Shpenzimet e personelit janë realizuar 97% pasi struktura organike e institucionit nuk është e plotësuar me staf, aktualisht ka 22 vende vakante. Për sa i përket shpenzimeve operative, ato janë realizuar 72%, mosrealizimi prej 28% të shpenzimeve operative vjen për arsye të fondeve të parashikuara për qira për zyrat vendore. Zyrat vendore vazhduan të qëndronin në ambjentet e siguruara nga prefekturat.

Gjatë vitit 2018, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti “Persona të mbikqyrur” janë mbikqyrur 6,672 persona nga 6,672 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Produkti i dytë, nga 7 persona të dënuar të mbikqyrur me pajisje elektronike të planifikuar për periudhën, janë mbikqyrur 7 të tillë. Produkti i tretë “Gra të dënuara të përfshira në programe riintegrimi” nga 729 të planifikuara janë përfshirë 729 gra në këto programe. Produkti “Të mitur nën mbikqyrje të shërbimit të provës” nga 216 të mitur të planifikuar, janë mbikqyrur 216 të mitur.

Për shpenzimet kapitale janë parashikuar dy projekte “Blerje pajisje elektronike” dhe “Blerje pajisje zyre”. Për projektin e parë “Blerje pajisje elektronike”, është lidhur kontrata nga AKSHI dhe është realizuar fondi dhe janë blerë 81 pajisje, për printera ka dështuar procedura dhe nuk është bërë blerja e tyre. Projekti i dytë është realizuar plotësisht janë blerë 149 pajije zyre.

Buxheti fillestar për Drejtorinë e Përgjithhsme të Shërbimit të Provës ishte 170,200,000 lekë, me Aktin Normativ Nr.1 janë shkurtuar 500,000 lekë shpenzime për personelin me Aktin Normativ nr. 2 janë shkurtuar 32,000,000 lekë shpenzime personeli dhe buxheti i rishikuar është 137,700,000 lekë.

Detyrimet e prapambetura të raportuara 982.2 mijë lekë në zërin investime, të cilat parashikohej të shlyheshin brenda vitit 2018, për pamundësinë e fondeve të lira nuk u likuiduan, do të rishikohet kjo mundësi gjatë vitit 2019.

 **SEKRETAR I PËRGJITHSHËM**

 **NË MUNGESË DHE ME URDHËR**

 **DREJTOR I PËRGJITHSHËM I DREJTORISË**

**RREGULLATORE E ÇËSHTJEVE TË DREJTËSISË**

 **Katrin Treska**

Konceptoi: O. Bejte

Pranoi: A.Leka

Miratoi: M. Zisi

3 kopje/ datë 28/02/2019

Bulevardi “Zog I-rë”, [http:ëëë.drejtesia.gov.aI](http://www.drejtesia.gov.aI) Telefon: + 355 4 2233 591